open-index/open-wikipedia-markdown huggingface dataset:
Γεώργιος Κούστας

Ο **Γεώργιος Δ. Κούστας** ήταν Έλληνας διπλωμάτης.

## Βιογραφία
Γεννήθηκε το 1899 στη Βυτίνα Αρκαδίας. Σπούδασε στη Νομική Σχολή του Πανεπιστημίου Αθηνών (1919) και στο Πανεπιστήμιο των Παρισίων (1925-1926). Το 1920 εισήλθε στο διπλωματικό κλάδο.

Ήταν μέλος της Ελληνικής Αντιπροσωπείας στη συνδιάσκεψη της Λωζάνης υπό την προεδρία του Ελευθέριου Βενιζέλου, διευθυντής του Γενικού Προξενείου της Ελλάδας στο Παρίσι (1924), Γενικός Πρόξενος της Ελλάδας στην Αλεξάνδρεια (1925) και επιτετραμμένος στο Κάιρο (1927).

## Διπλωματική σταδιοδρομία
Ο Γεώργιος Κούστας εισήλθε στο διπλωματικό κλάδο στις 13 Μαΐου του 1920. Το 1922-1923 ήταν μέλος της Ελληνικής Αντιπροσωπείας στη συνδιάσκεψη της Λωζάνης υπό την προεδρία του Ελευθέριου Βενιζέλου. Το 1924 ήταν γενικός πρόξενος στο Παρίσι. Το 1925 ήταν γενικός πρόξενος στην Αλεξάνδρεια και το 1927 επιτετραμμένος στο Κάιρο. Μεταξύ 1927-1928 ήταν διευθυντής Βαλκανικών Σχέσεων του Υπουργείου Εξωτερικών. Το 1929 ήταν μέλος της Ελληνικής Αντιπροσωπείας υπό τον Ελ. Βενιζέλο, στη Γενεύη. Το 1936 ήταν μέλος της Ελληνικής Αντιπροσωπείας υπό τον Ιωάννη Μεταξά στο Βελιγράδι για τη συνθήκη των Βαλκανίων. Το 1937-1938 ήταν μέλος της Ελληνικής Αντιπροσωπείας υπό τον Ι. Μεταξά στην Άγκυρα. Το 1938 ήταν Γενικός Πρόξενος στην Κωνσταντινούπολη και μέλος της Ελληνικής Αντιπροσωπείας υπό τον Ι. Μεταξά στη Θεσσαλονίκη για τη συμφωνία μεταξύ της Αντάντ και της Βουλγαρίας. Το 1942 ήταν γενικός πρόξενος στη Βηρυτό. Το 1943-1952 ήταν πρέσβης της Ελλάδας στην Περσία. Το 1952-1955 ήταν διευθυντής των Ευρωπαϊκών Υποθέσεων του Υπουργείου Εξωτερικών. Το 1960 ήταν Πληρεξούσιος Υπουργός Α΄ τάξης.

Είχε τιμηθεί με τον Χρυσό Σταυρό του Τάγματος του Γεωργίου (1937), τον Ανώτερο Ταξιάρχη του Στέμματος της Βουλγαρίας (1938), τον Ανώτερο Ταξιάρχη του Τάγματος του Αγίου Σάββα της Γιουγκοσλαβίας (1936), το μετάλλιο του Τάγματος του Στέμματος της Ρουμανίας (1934 και 1938), του Order de Carlos III της Ισπανίας (1930) και το ελληνικό Μετάλλιο της Εκστρατείας 1941-1945 (1952).

## Οικογένεια
Ο Γεώργιος Κούστας ήταν γιος του Δημητρίου. Το 1942 παντρεύτηκε την Μαρία-Μαγδαληνή Ταπτά. Ήταν συγγενής του Δημητρίου Μελετόπουλου, του Θεόδωρου Δηλιγιάννη και του Άγη Ταμπακόπουλου.

## Παραπομπές


Κατηγορία:Έλληνες διπλωμάτες
Shaw Brothers Studio

**Shaw Brothers Studio** (κινεζικά: 邵氏兄弟有限公司) ήταν ένα από τα πιο εμβληματικά κινηματογραφικά στούντιο του Χονγκ Κονγκ, γνωστό κυρίως για την τεράστια συμβολή του στον ασιατικό κινηματογράφο πολεμικών τεχνών και δράσης, ιδιαίτερα κατά τις δεκαετίες του 1960 και 1970.

## Ιστορία
Το στούντιο ιδρύθηκε αρχικά το 1925 στη Σιγκαπούρη από τους αδελφούς Ραντζί, Ράνμι και Ράντε Σο. Το 1958 μεταφέρθηκε το επίκεντρο της παραγωγής στο Χονγκ Κονγκ, όπου και κατασκευάστηκε ένα από τα μεγαλύτερα κινηματογραφικά συγκροτήματα της εποχής, γνωστό ως Movietown.

## Συνεισφορά στον κινηματογράφο
Η Shaw Brothers παρήγαγε εκατοντάδες ταινίες, κυρίως στο είδος του wuxia (κινεζικές πολεμικές τέχνες και επικές ιστορίες) και kung fu, διαμορφώνοντας αισθητικά και θεματολογικά ολόκληρη τη σχολή του ασιατικού κινηματογράφου δράσης. Πολλοί διάσημοι σκηνοθέτες και ηθοποιοί, όπως ο Λάου Καρ-Λεούνγκ (Lau Kar-leung), ο Τσανγκ Τσε (Chang Cheh) και ο Τζίμι Γουάνγκ Γιου (Jimmy Wang Yu), ξεκίνησαν ή κορύφωσαν την καριέρα τους στη Shaw Brothers.

## Παρακμή και μετασχηματισμός
Από τα τέλη της δεκαετίας του 1980, το ενδιαφέρον για τις παραδοσιακές ταινίες kung fu άρχισε να φθίνει, και η Shaw Brothers μείωσε την παραγωγική της δραστηριότητα. Τη δεκαετία του 2000, η εταιρεία στράφηκε στην τηλεόραση μέσω της συνεργασίας με τον τηλεοπτικό όμιλο TVB (Television Broadcasts Limited), τον οποίο ίδρυσε επίσης ο Run Run Shaw.

## Κληρονομιά
Η επιρροή του στούντιο είναι διαχρονική, με τις ταινίες του να επηρεάζουν σκηνοθέτες όπως ο Κουέντιν Ταραντίνο και ο Τζον Γου. Πολλές παραγωγές της Shaw Brothers αποκαταστάθηκαν και κυκλοφόρησαν εκ νέου σε ψηφιακή μορφή τις τελευταίες δεκαετίες.

## Δείτε επίσης
* Η 36η αίθουσα των σαολίν
* Η Επιστροφή στους 36 Θάλαμους των Σαολίν
* Το Φίδι στη Σκιά του Αετού
* Γκόρντον Λίου

## Πηγές
* Teo, Stephen. *Hong Kong Cinema: The Extra Dimensions*. British Film Institute, 1997. ISBN 9780851706363.
* Logan, Bey. *Hong Kong Action Cinema*. Overlook Press, 1995. ISBN 9780879516633.
* Bordwell, David. *Planet Hong Kong: Popular Cinema and the Art of Entertainment*. Harvard University Press, 2000. ISBN 9780674002141.

## Εξωτερικοί σύνδεσμοι
* Shaw Brothers Universe – Επίσημος ιστότοπος

Κατηγορία:Κινηματογραφικά στούντιο
Κατηγορία:Πολιτισμός του Χονγκ Κονγκ
Ναός του Αρχαγγέλου Μιχαήλ (Μοσχόπολη)

Ο  **Ναός του Αρχαγγελου Μιχαήλ** (αλβανικά: *Kisha e Shën Mëhillit* ή *Kisha Kryeengjëjt Mihail dhe Gavriil*), γνωστή επίσης ως **Ναός των Αρχαγγέλων Μιχαήλ και Γαβριήλ**, είναι ορθόδοξος χριστιανικός ναός στη Μοσχόπολη της Αλβανίας.

## Ιστορία
Ο ναός ανεγέρθηκε το 1722 και είναι ένας από τους πέντε εναπομείναντες ναούς της άλλοτε ακμάζουσας μητρόπολης της Μοσχόπολης.

Κατά την περίοδο απαγόρευσης της θρησκείας στην Αλβανία, το 1948, μετατράπηκε σε πολιτιστικό μνημείο του κράτους.. Το 1996, η εκκλησία έγινε στόχος βανδαλισμών από μουσουλμάνους φανατικούς, με 23 εικόνες Αγίων να υφίστανται σοβαρές ζημιές.

## Αρχιτεκτονική
Ο ναός είναι βασιλική με έναν κεντρικό ναό και δύο πλευρικά κλίτη. Οι διαστάσεις του είναι 33μ x 15μ x 9μ. Υπάρχουν δύο κύριοι πυλώνες και δύο σειρές κιόνων που χωρίζουν τον κεντρικό ναό από τα πλευρικά κλίτη. Όλα τα κλίτη έχουν το ίδιο ύψος με τον ναό. Οι κίονες συνδέονται μεταξύ τους και στις δύο κατευθύνσεις. Κάθε κλίτος έχει έναν τρούλο, και κάθε τρούλος είναι διαφορετικός. Στην ανατολική πλευρά, η αψίδα βρίσκεται εκτός του τρούλου και καλύπτεται από πυλώνες. Ο νάρθηκας βρίσκεται στη δυτική πλευρά και έχει παρόμοια κατασκευή με τον υπόλοιπο ναό, με πέτρινους κίονες, καμάρες και τρούλους. Το αίθριο έχει καταστραφεί, αλλά υπάρχουν ίχνη της αρχικής του μορφής. 

## Παραπομπές


Κατηγορία:Ανατολικές Ορθόδοξες εκκλησίες στην Αλβανία
Κατηγορία:Πολιτισμικά Μνημεία της Αλβανίας
Κατηγορία:Λήμματα που περιέχουν κείμενο στα αλβανικά
Κατηγορία:Εκκλησίες αφιερωμένες στον Αρχάγγελο Μιχαήλ
Κατηγορία:Μοσχόπολη
Χσούε-Σαν

Το **Χσούε-Σαν** (κιν. 雪山, ή **Σεκουγουάν** στην τοπικη διάλεκτο αταγιάλ) είναι το δεύτερο υψηλότερο βουνό της Ταϊβάν, με μέγιστο υψόμετρο 3.886 μέτρα πάνω από την επιφάνεια της θάλασσας. Υπάγεται στον ειδικό δήμο της πόλεως Ταϊτσούνγκ και στο Διαμέρισμα Χεπίνγκ. Βρίσκεται μέσα στο Εθνικό Πάρκο Σέι-Πα και σε ημέρες με διαυγή ατμόσφαιρα είναι ορατό από λόφους κοντά στην πρωτεύουσα της χώρας, την Ταϊπέι.

Η κινεζική ονομασία του σημαίνει «χιονισμένο βουνό». Κατά τη διάρκεια της Δυναστείας των Τσινγκ, το βουνό ήταν γνωστό στους Δυτικούς με την εξευρωπαϊσμένη ονομασία **Όρος Σύλβια** (*Mount Sylvia*).

## Παραπομπές


## Πηγές

* .
*  
* 

Χσουε-Σαν
Ρόμπινσον

Το αγγλοσαξονικό επώνυμο (κάποτε και βαπτιστικό) **Ρόμπινσον** (*Robinson*), που ετυμολογικώς σημαίνει «γιος του Ρόμπιν», μπορεί να αναφέρεται μεταξύ άλλων σε κάποιο από τα παρακάτω:

## Πρόσωπα
### Ως επώνυμο
* Άλις Ρόμπινσον (γενν. 2001), Νεοζηλανδή σκιέρ
* Άμπραχαμ Ρόμπινσον (1918-1974), Γερμανοεβραίος μαθηματικός
* Άντριου Ρόμπινσον (γενν. 1942), Αμερικανός ηθοποιός
* Άρθουρ Ν.Ρ. Ρόμπινσον (1926-2014), πρωθυπουργός και πρόεδρος του Τρινιντάντ και Tομπάγκο
* Άρθουρ Χ. Ρόμπινσον (1915-2004), Αμερικανός χαρτογράφος και γεωγράφος
* Άρνι Ρόμπινσον (1948-2020), Αμερικανός αθλητής του στίβου
* Ασέλα Ρόμπινσον (γενν. 1965), Βρετανο-Μεξικανή ηθοποιός
* Έντουαρντ Ρόμπινσον (1933-1974), Αμερικανός ηθοποιός
* Έντουαρντ Τζ. Ρόμπινσον (1893-1973), Ρουμανοαμερικανός ηθοποιός εβραϊκής καταγωγής
* Καρλ Ρόμπινσον (γενν. 1976), Ουαλός ποδοσφαιριστής
* Κέισι Ρόμπινσον (1903-1979), Αμερικανός σκηνοθέτης, σεναριογράφος και παραγωγός
* Κεν Ρόμπινσον (1950-2020), Βρετανός συγγραφέας και εκπαιδευτικός σύμβουλος
* Κιμ Στάνλεϊ Ρόμπινσον (γενν. 1952), Αμερικανός συγγραφέας επιστημονικής φαντασίας
* Μαίρη Ρόμπινσον (γενν. 1944), η πρώτη στην ιστορία γυναίκα που έγινε Πρόεδρος της Ιρλανδίας
* Μπάμπι Ρέυ Ρόμπινσον (γενν. 1974), τραγουδοποιός από την Ιρλανδία με το καλλιτεχνικό ψευδώνυμο **[[Bambie Thug]]**
* Μπέντζαμιν Λίνκολν Ρόμπινσον (1864-1935) Αμερικανός βοτανολόγος
* Μπέτυ Ρόμπινσον (1911-1999), Αμερικανή Ολυμπιονίκης του στίβου (δρομέας ταχύτητας)
* Μπρους Ρόμπινσον (γενν. 1946), Άγγλος σκηνοθέτης, σεναριογράφος και ηθοποιός
* Νταρνέλ Ρόμπινσον (γενν. 1974), Αμερικανός καλαθοσφαιριστής
* Ντέιβιντ Ρόμπινσον (γενν. 1965), Αμερικανός καλαθοσφαιριστής του NBA
* Ντέιβιντ Μουρ Ρόμπινσον (1880-1958), Αμερικανός κλασικός αρχαιολόγος
* Πίτερ Ρόμπινσον (γενν. 1948), Βρετανός πολιτικός της Βόρειας Ιρλανδίας
* Σαρλίν Καρτράιτ-Ρόμπινσον (γενν. 1971), πρωθυπουργός του νησιωτικού κράτους Τερκς και Κέικος
* Σέντρικ Ρόμπινσον (1940-2016), Αμερικανός κοινωνικός ανθρωπολόγος και πολιτικός επιστήμονας
* Σούγκαρ Ρέι Ρόμπινσον (1921-1989), Αμερικανός επαγγελματίας πυγμάχος
* Τζέιμς Ρόμπινσον (γενν. 1970), Αμερικανός πρώην καλαθοσφαιριστής
* Τζέραλντ Ρόμπινσον (γενν. 1989), Αμερικανός καλαθοσφαιριστής
* Τζούλια Ρόμπινσον (1919-1985), Αμερικανίδα μαθηματικός

### Ως βαπτιστικό
* (εξελληνισμένα) *[[Ροβινσώνας Κρούσος]]*, φανταστικός ήρωας και ομώνυμο μυθιστόρημα (1719) του Ντάνιελ Ντεφόε,
* Ρόμπινσον Τζέφερς (1887-1962), Αμερικανός ποιητής

## Τοπωνύμια
* Ρόμπινσον (Ιλινόι), κωμοπολη των ΗΠΑ
* Ρόμπινσον (Τέξας), πόλη των ΗΠΑ
* Ρόμπινσον (κρατήρας), κρατήρας της Σελήνης

## Διάφορα άλλα
* Αντίδραση δημιουργίας δακτυλίων Ρομπινσον, αντίδραση στην οργανική χημεία
* Κατάλογος Ρόμπινσον
* Προβολή Ρόμπινσον, προβολή για τη χαρτογράφηση της Γης σε δύο διαστάσεις
* Σύνθεση Ρόμπινσον-Γκάμπριελ, αντίδραση στην οργανική χημεία
* «Mrs. Robinson» τραγούδι του αμερικανικού ντουέτου Simon & Garfunkel, και ο ομώνυμος χαρακτήρας στην ταινία *[[Ο πρωτάρης]]*

## Δείτε επίσης
* *[[Γνωρίστε τους Ρόμπινσον]]*, ταινία κινούμενων σχεδίων
* Ρόμπερτσον, παρόμοιο επώνυμο
Ντέιβιντ Μουρ Ρόμπινσον

Ο **Ντέιβιντ Μουρ Ρόμπινσον** (αγγλ. *David Moore Robinson*, 21 Σεπτεμβρίου 1880 – 2 Ιανουαρίου 1958) ήταν Αμερικανός κλασικός αρχαιολόγος, στον οποίο αποδίδεται η ανακάλυψη της αρχαίας πόλεως της Ολύνθου, στη Χαλκιδική. Ενώ ήταν πολυγραφότατος συγγραφέας, ο Ρόμπινσον κέρδισε και μια κακή φήμη εξαιτίας της λογοκλοπής στην οποία προέβαινε σε βάρος των φοιτητών και φοιτητριών του, εκ των οποίων η πλέον αξιοσημείωτη ήταν η Μαίρυ Ρος Έλινγκσον (*Mary Ross Ellingson*).

Ο Ντ. Μ. Ρόμπινσον γεννήθηκε στην πόλη Όμπερν της πολιτείας της Νέας Υόρκης και πέθανε στην πόλη Όξφορντ του Μισισίπι σε ηλικία 77 ετών.

## Παραπομπές


## Εξωτερικοί σύνδεσμοι
* Ο David Moore Robinson στη «Βάση δεδομένων κλασικιστών»
* 

Κατηγορία:Αμερικανοί αρχαιολόγοι
Ποταμός Γκαοπίνγκ

Ο **Ποταμός Γκαοπίνγκ** ή **Καοπίνγκ** (κιν. 高屏溪) είναι ο δεύτερος μεγαλύτερος σε μήκος ποταμός στη μεγαλόνησο και κράτος της Ταϊβάν, μετά τον Τζουοσούι: ο Γκαοπίνγκ έχει συνολικό μήκος 184 χιλιόμετρα. Βρίσκεται στο νότιο μέρος του νησιού και διαρρέει τις Κομητείες Πινγκ-τουνγκ και Κομητεία της πόλεως Καοχσιούνγκ Η λεκάνη απορροής του είναι η μεγαλύτερη σε έκταση λεκάνη απορροής σε όλη την Ταϊβαν. Είναι μια τραχιά έκταση στη δυτική πλευρά της Κεντρικής οροσειράς της Ταϊβάν.

## Παραπομπές


Ποταμος Γκαοπινγκ
Σαμπινιέλ-αν-Μπασινί

Το **Σαμπινιέλ-αν-Μπασινί** (, ) είναι γαλλική κοινότητα στο νομό της Ωτ-Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Μαρν
Μπρορ Έμιλ Χίλντεμπραντ

Ο **Μπρορ Έμιλ Χίλντεμπραντ** (σουηδ. *Bror Emil Hildebrand*, 22 Φεβρουαρίου 180630 Αυγούστου 1884) ήταν Σουηδός αρχαιολόγος, νομισματολόγος και διευθυντής μουσείου. Από το 1837 μέχρι το 1879 ήταν έφορος Αρχαίων Μνημείων και γραμματέας της Βασιλικής Ακαδημίας Γραμμάτων. Από το 1847 ήταν μέλος της Σουηδικής Βασιλικής Ακαδημίας Επιστημών και από το 1866 μέλος της Σουηδικής Ακαδημίας. In 1866 ο Χίλντεμπραντ ίδρυσε το Μουσείο Σουηδικής Ιστορίας στη Στοκχόλμη.

## Παραπομπές


Χιλντμπραντ, Μπρορ Εμιλ
Αντιλμπέκ Κασιμάλιεφ

Ο **Αντιλμπέκ Κασιμάλιεφ** (*Adylbek Aleshovich Kasymaliev*,  γεννημένος την 1η Δεκεμβρίου 1960) είναι Κιργίζιος πολιτικός που υπηρετεί ως πρόεδρος του Υπουργικού Συμβουλίου της Κιργιζίας από το 2024.

Προηγουμένως, υπηρέτησε ως Πρώτος αντιπρόεδρος της Κιργιζίας από τις 20 Ιουνίου 2022 έως τις 16 Δεκεμβρίου 2024. Υπήρξε επίσης υπουργός Οικονομίας και Οικονομικών από τις 2 Μαΐου 2015 έως τις 6 Δεκεμβρίου 2018.

## Παραπομπές


Κασιμαλιεφ
Κασιμαλιεφ
Mayhem (άλμπουμ)

Τo **Mayhem** είναι ο όγδοος στούντιο δίσκος της Αμερικανίδας τραγουδίστριας Lady Gaga, ο οποίος κυκλοφόρησε στις 7 Μαρτίου 2025 μέσω της Interscope Records. Το άλμπουμ αποτελεί συνέχεια της δισκογραφικής πορείας της Gaga, μετά το *[[Chromatica]]* (2020), και περιλαμβάνει συνεργασίες με παραγωγούς όπως ο Andrew Watt, ο Cirkut και ο Gesaffelstein, καθώς και με τον Bruno Mars.

## Παρασκήνιο και κυκλοφορία
Η Gaga άρχισε να εργάζεται πάνω στο *Mayhem* στα τέλη του 2022, με σκοπό να εξερευνήσει πιο σκοτεινούς και εσωτερικούς ήχους, σε αντίθεση με τη χορευτική αισθητική του *Chromatica*. Ο τίτλος αναφέρεται στο χάος και την εσωτερική σύγκρουση, με την Gaga να δηλώνει σε συνεντεύξεις ότι πρόκειται για «μια κατάδυση στα άδυτα της ψυχής».

Το άλμπουμ ανακοινώθηκε επίσημα τον Ιανουάριο του 2025 και συνοδεύτηκε από την κυκλοφορία του πρώτου single, "Disease". Η επίσημη κυκλοφορία πραγματοποιήθηκε στις 7 Μαρτίου 2025.

## Σύνθεση
Το *Mayhem* χαρακτηρίζεται από ένα μείγμα ηλεκτρονικών, ροκ και βιομηχανικών στοιχείων. Οι στίχοι του άλμπουμ αγγίζουν θέματα όπως η απομόνωση, η φήμη, η ταυτότητα και ο ψυχικός πόνος. Οι κριτικοί σημείωσαν μια έντονη συναισθηματική ειλικρίνεια και πειραματική προσέγγιση στη μουσική παραγωγή.

## Προώθηση
Η Gaga προώθησε το άλμπουμ με εμφανίσεις σε εκπομπές και φεστιβάλ, συμπεριλαμβανομένων των Βραβείων Grammy και μιας παγκόσμιας περιοδείας με τίτλο "Mayhem Ball Tour", που ξεκίνησε τον Ιούλιος του 2025.

## Εμπορική απήχηση
Το άλμπουμ έκανε ντεμπούτο στο νούμερο ένα του Billboard 200 και μπήκε στο τοπ 10 σε περισσότερες από 20 χώρες, συμπεριλαμβανομένων του Ηνωμένου Βασιλείου, της Γαλλίας και της Ιαπωνίας. Το "Killah" και το "Blade of Grass" ξεχώρισαν ως τα πιο εμπορικά singles.

## Λίστα τραγουδιών
### Standard Edition

### Japanese Edition

### Target Edition

## Διακρίσεις και κριτικές
Το *Mayhem* έλαβε θετικές κριτικές για τη μουσική του ποικιλία και την ωριμότητα των στίχων. Ιστότοποι όπως το Pitchfork και το Rolling Stone εξήραν την παραγωγή και την ερμηνεία της Gaga, ενώ το NME το χαρακτήρισε ως "το πιο προσωπικό της άλμπουμ μέχρι σήμερα".

## Αναφορές


## Εξωτερικοί συνδέσμοι
* *[https://www.metacritic.com/music/mayhem/lady-gaga/critic-reviews Mayhem]* στο Metacritic
*Lady Gaga - "Official Site"

Κατηγορία:Δισκογραφία της Lady Gaga
Κατηγορία:Άλμπουμ του 2025
Κατηγορία:Άλμπουμ της Interscope Records
Μπόροβετς

Το **Μπόροβετς** (βουλγαρικά: Боровец, μέχρι τις 29 Ιουνίου 1942 ονομαζόταν *Τσαμκορία*, [Чамкория]) είναι ορεινό θέρετρο στη Βουλγαρία, το οποίο βρίσκεται στον δήμο του Σάμοκοβ, στην επαρχία Σόφιας.

Σύμφωνα με το Εθνικό Στατιστικό Ινστιτούτο, το 2020 το συγκρότημα διέθετε 4.536 κλίνες σε 28 καταλύματα, ο αριθμός των διανυκτερεύσεων ήταν 338 χιλιάδες, ενώ οι διανυκτερεύσαντες ανήλθαν σε 98 χιλιάδες άτομα.

## Ιστορία
Το Μπόροβετς είναι το παλαιότερο χειμερινό θέρετρο της Βουλγαρίας, με ιστορία που ξεκινά από το 1896. Αρχικά ιδρύθηκε στα τέλη του 19ου αιώνα ως κυνηγετικό καταφύγιο για τους Βούλγαρους ηγεμόνες, όταν ο στρατηγός Ταντίλοφ, τότε αντισυνταγματάρχης, έκτισε την πρώτη εξοχική βίλα. Στη συνέχεια, ο Φερδινάνδος Α΄ της Βουλγαρίας έχτισε το παλάτι Τσάρσκα Μπίστριτσα.

Κατά τον 20ό αιώνα, το Μπόροβετς εξελίχθηκε σταδιακά σε ένα σύγχρονο χιονοδρομικό κέντρο με ξενοδοχεία, εστιατόρια, μπαρ και δίκτυο από πίστες και τελεφερίκ στις πλαγιές της Ρίλας, προσφέροντας μια πλήρη γκάμα χειμερινών σπορ. Το θέρετρο φιλοξένησε δύο φορές αγώνες του Παγκοσμίου Κυπέλλου Αλπικού Σκι (το 1981 και το 1984), ενώ το Παγκόσμιο Πρωτάθλημα Διάθλου του 1993 διεξήχθη στο Μπόροβετς.

## Παραπομπές


## Εξωτερικοί σύνδεσμοι

* Επίσημη σελίδα

Κατηγορία:Χιονοδρομικά κέντρα στη Βουλγαρία
Οι Κληρονόμοι των 36 Θαλάμων των Σαολίν

**Οι Κληρονόμοι των 36 Θαλάμων των Σαολίν** (πρωτότυπος τίτλος: *Disciples of the 36th Chamber*, κινέζικα: 學堂威龍) είναι ταινία πολεμικών τεχνών του 1985 από το Χονγκ Κονγκ σε σκηνοθεσία του Λάου Καρ-Λεούνγκ. Αποτελεί το τρίτο μέρος της διάσημης τριλογίας των «36 Θαλάμων των Σαολίν», μετά τις ταινίες *[[Η 36η αίθουσα των σαολίν | Οι 36 Θάλαμοι των Σαολίν]]* (1978) και *[[Η Επιστροφή στους 36 Θάλαμους των Σαολίν]]* (1980).

## Υπόθεση
Η ταινία ακολουθεί τον Φονγκ Σάι-γιουκ, έναν νεαρό και αυθάδη μαθητή που στέλνεται στο μοναστήρι Σαολίν για να εκπαιδευτεί. Αν και δεν παίρνει σοβαρά την πειθαρχία των μοναχών, σταδιακά μαθαίνει τις αληθινές αξίες του Kung Fu και συμμετέχει στον αγώνα κατά της μαντζουριανής καταπίεσης.

## Πρωταγωνιστούν
* Γκόρντον Λίου ως Σαν Τε
* Χσιάο Χου Χουά ως Φονγκ Σάι-γιουκ
* Λο Λιέ ως Μαντζούριος αξιωματούχος
* Γουόνγκ Τσινγκ ως πατέρας του Φονγκ
* Κάρολ Τσενγκ ως Τινγκ Τινγκ

## Παραγωγή
Η ταινία παράχθηκε από το θρυλικό στούντιο Shaw Brothers και είναι γνωστή για τη χορογραφία των μαχών, την οποία επιμελήθηκε ο ίδιος ο σκηνοθέτης Λάου Καρ-Λεούνγκ, δάσκαλος του παραδοσιακού Kung Fu.

## Κριτική
Αν και δεν έλαβε την ίδια καθολική αναγνώριση όπως οι προηγούμενες ταινίες της τριλογίας, οι «Κληρονόμοι των 36 Θαλάμων» επαινέθηκαν για την ελαφρώς κωμική προσέγγιση και την εντυπωσιακή δεξιοτεχνία στις πολεμικές τέχνες.

## Πηγές
* Teo, Stephen. *Hong Kong Cinema: The Extra Dimensions*. British Film Institute, 1997. ISBN 9780851705167.
* Logan, Bey. *Hong Kong Action Cinema*. Titan Books, 1995. ISBN 9781852867338.
* Hong Kong Movie Database – Disciples of the 36th Chamber

## Δείτε επίσης
* Οι 36 Θάλαμοι των Σαολίν
* Η Επιστροφή στους 36 Θάλαμους των Σαολίν
* Γκόρντον Λίου
* Στούντιο Shaw Brothers

## Εξωτερικοί σύνδεσμοι
*

Κατηγορία:Ταινίες του 1985
Λάου Καρ-Λεούνγκ

Ο **Λάου Καρ-Λεούνγκ** (κινέζικα: 劉家良, προφορά: Λάου Κα Λεούνγκ, 28 Ιουλίου 1934 – 25 Ιουνίου 2013) ήταν Κινέζος σκηνοθέτης, ηθοποιός και χορογράφος πολεμικών τεχνών από το Χονγκ Κονγκ. Υπήρξε μία από τις σημαντικότερες μορφές του κινηματογράφου πολεμικών τεχνών της εποχής των Shaw Brothers, και θεωρείται αυθεντία του παραδοσιακού Kung Fu στον κινηματογράφο.

## Βιογραφία
Γεννήθηκε στην Καντόνα της Κίνας και καταγόταν από οικογένεια δασκάλων Kung Fu. Ο πατέρας του, Λάου Τσαμ, ήταν δάσκαλος του στιλ Hung Gar και δάσκαλος του διάσημου Γκόρντον Λίου. Ο Λάου Καρ-Λεούνγκ ξεκίνησε την καριέρα του ως χορογράφος μαχών, συνεργαζόμενος με τον Τσανγκ Τσε, και αργότερα πέρασε στη σκηνοθεσία.

Το σκηνοθετικό του ντεμπούτο ήρθε με την ταινία *The Spiritual Boxer* το 1975. Έγινε ευρύτερα γνωστός για την τριλογία των Σαολίν: *Οι 36 Θάλαμοι των Σαολίν* (1978), *Η Επιστροφή στους 36 Θάλαμους των Σαολίν* (1980) και *Οι Κληρονόμοι των 36 Θαλάμων των Σαολίν* (1985).

## Στυλ και Συνεισφορά
Ο Λάου ήταν γνωστός για την αυθεντική απεικόνιση του Kung Fu, δίνοντας έμφαση στη ρεαλιστική και παραδοσιακή τεχνική. Αντιπροσώπευε το αυθεντικό πνεύμα των πολεμικών τεχνών, σε αντίθεση με τις πιο ακροβατικές και μυθοπλαστικές ταινίες της ίδιας εποχής.

## Επιλεγμένη Φιλμογραφία
* *[[Η 36η αίθουσα των σαολίν | The 36th Chamber of Shaolin]]* (1978)
* *[[Η Επιστροφή στους 36 Θάλαμους των Σαολίν | Return to the 36th Chamber]]* (1980)
* *[[Οι Κληρονόμοι των 36 Θαλάμων των Σαολίν | Disciples of the 36th Chamber]]* (1985)
* *Eight Diagram Pole Fighter* (1984)
* *Legendary Weapons of China* (1982)
* *Drunken Master II* (1994, ως ηθοποιός)

## Θάνατος
Ο Λάου Καρ-Λεούνγκ απεβίωσε στις 25 Ιουνίου 2013 σε ηλικία 78 ετών, μετά από πολυετή μάχη με τη λευχαιμία. Η συνεισφορά του στον κινηματογράφο τιμήθηκε ευρέως από τη βιομηχανία και τους θαυμαστές των πολεμικών τεχνών παγκοσμίως.

## Πηγές
* Teo, Stephen. *Hong Kong Cinema: The Extra Dimensions*. British Film Institute, 1997. ISBN 9780851705167.
* Logan, Bey. *Hong Kong Action Cinema*. Titan Books, 1995. ISBN 9781852867338.
* South China Morning Post – Obituary of Lau Kar-Leung
* Hong Kong Movie Database – Lau Kar-Leung

## Δείτε επίσης
* Γκόρντον Λίου
* Shaw Brothers Studio
* Τσανγκ Τσε
* Οι 36 Θάλαμοι των Σαολίν

## Παραπομπές


Κατηγορία:Σκηνοθέτες από το Χονγκ Κονγκ
Κατηγορία:Ηθοποιοί από το Χονγκ Κονγκ
Κατηγορία:Χορογράφοι πολεμικών τεχνών
Κατηγορία:Κινηματογράφος πολεμικών τεχνών
Έϊναρ Ντύγκβε

Ο **Έϊναρ Ντύγκβε** (δαν. *Ejnar Dyggve*, 17 Οκτωβρίου 18876 Αυγούστου 1961) ήταν Δανός αρχαιολόγος και αρχιτέκτονας. Γεννήθηκε στη Λιέπαγια της τότε Ρωαικής Αυτοκρατορίας και απεβίωσε στην Κοπεγχάγη σε ηλικία 74 ετών.

Ο Ντύγκβε μελέτησε σε μεγάλη έκταση την κροατική προ-ρομανική τέχνη και αρχιτεκτονική, αρχίζοντας από το 1922, σε μια αποστολή του στη Σαλώνα της Δαλματίας. Υπήρξε μέλος της Σερβικής Ακαδημίας Επιστημών και Τεχνών και είχε ανακηρυχθεί επίτιμος δημότης του Δήμου του Σόλιν.

## Παραπομπές


Κατηγορία:Δανοί αρχιτέκτονες
Κατηγορία:Δανοί αρχαιολόγοι
Κατηγορία:Μέλη της Σερβικής Ακαδημίας Επιστημών και Τεχνών
Βλάντας Ζούλκους

Ο **Βλάντας Ζούλκους** (λιθουαν. *Vladas Žulkus*, γενν. 16 Απριλίου 1945 στο Τελσέι) είναι Λιθουανος αρχαιολόγος και ιστορικός. Τον Οκτώβριο του 2002 εκλέχθηκε πρύτανης στο Πανεπιστήμιο της Κλαϊπέντα.

## Βιογραφικά στοιχεία
Ο Ζούλκους ξεκίνησε τη σταδιοδρομία του ως αρχαιολόγος στο Ινστιτούτο Συντηρήσεως Μνημείων στην Κλαϊπέντα. Από το 1969 μέχρι το 1990 είχε πάρει ένα πρόγραμμα του ινστιτούτου (από το 1979 ήταν επικεφαλής μιας ομάδας αρχαιολόγων) και ερεύνησε κυρίως την παλαιά πόλη και τα ερείπια του κάστρου στην Κλαϊπέντα. Το 1988, αφού πρώτα σπούδασε στο Ινστιτούτο Αρχαιολογίας της Σοβιετικής Ακαδημίας Επιστημών, υπερασπίσθηκε τη διδακτορική διατριβή του με θέμα την περιοχή της Κλαϊπέντα από τον 11ο μέχρι τον 17ο αιώνα. Το 1990 ο Ζούλκους έγινε ο διευθυντής του Μουσείου Ιστορίας της Πρωσικής ή Ελάσσονος Λιθουανίας. Δύο χρόνια αργότερα, μαζί με τον Άλβιντας Νικζεντάιτις, ίδρυσαν το Κέντρο Ιστορίας Δυτικής Λιθουανίας και Πρωσίας (από το 2003 ονομάζεται «Ινστιτούτο Ιστορίας της περιοχής της Βαλτικής» (BRIAI).

Ο Ζούλκους συνέγραψε πέντε βιβλία ιστορίας και αρχαιολογίας.

## Παραπομπές


## Πηγές
* Vardas, pavardė: ''Vladas Žulkus'', βιογραφία που εκδόθηκε από το Πανεπιστήμιο Βιτάουτας Μάγνους. Retrieved 2010-02-05.

Κατηγορία:Λιθουανοί αρχαιολόγοι
Μανουέλ Μαρέρο Κρους

O **Μανουέλ Μαρέρο Κρους** (, 11 Ιουλίου 1963 - ) είναι Κουβανός πολιτικός που υπηρετεί ως πρωθυπουργός της Κούβας, και είναι ο πρώτος από την επανίδρυση του αξιώματος του πρωθυπουργού τον Δεκέμβριο του 2019, έπειτα από την 43ετή κατάργησή του που ξεκίνησε το 1976. Ο τελευταίος πρωθυπουργός πριν από την κατάργηση του αξιώματος ήταν ο Φιντέλ Κάστρο. Ο Μαρέρο είναι το πρώτο άτομο που κατέχει τη θέση του Πρωθυπουργού της Κούβας μετά από 43 χρόνια. Μέλος του Κομμουνιστικού Κόμματος της Κούβας, υπηρέτησε για μεγάλο χρονικό διάστημα ως υπουργός Τουρισμού της χώρας από το 2004 έως τον διορισμό του στη θέση του Πρωθυπουργού τον Δεκέμβριο του 2019. Κατά τη διάρκεια της θητείας του ως υπουργός Τουρισμού, η Κούβα σημείωσε τεράστια άνθηση στον τουρισμό. Ο Μαρέρο είναι αρχιτέκτονας και εργάστηκε στη Γαβιότα, τον τουριστικό βραχίονα των Κουβανικών Ενόπλων Δυνάμεων, όπου κατείχε και τον βαθμό του συνταγματάρχη.

## Πρώτα χρόνια και σταδιοδρομία
Ο  Μανουέλ Μαρέρο Κρουζ γεννήθηκε τον Ιούλιο του 1963 στην ανατολική επαρχία Ολγκίν. Είναι αρχιτέκτονας και εντάχθηκε στον τουριστικό τομέα το 1990. Ξεκίνησε ως επενδυτής στον Όμιλο Gaviota και αργότερα έγινε επικεφαλής της τεχνικής επενδυτικής ομάδας, υποδιευθυντής και γενικός διευθυντής του ξενοδοχείου Río de Luna και στη συνέχεια αναπληρωτής εκπρόσωπος της Gaviota για τις ανατολικές επαρχίες. Διετέλεσε γενικός διευθυντής του ξενοδοχειακού συγκροτήματος Varadero Azul, πρώτος αντιπρόεδρος και τελικά πρόεδρος της Gaviota. Το 2004 ανέλαβε το Υπουργείο Τουρισμού, κατόπιν διορισμού του από τον Φιντέλ Κάστρο. Παρέμεινε στη θέση αυτή μέχρι τον Δεκέμβριο του 2019, όταν και διορίστηκε πρωθυπουργός της Κούβας. Διάδοχός του στο υπουργείο Τουρισμού ήταν ο Χουάν Κάρλος Γκαρσία Γκράντα.

## Πρωθυπουργός της Κούβας (2019–σήμερα)
### Διορισμός
Μετά το Δημοψήφισμα για το Σύνταγμα της Κούβας 2019, το αξίωμα του Πρωθυπουργού της Κούβας επανιδρύθηκε για πρώτη φορά μετά την τελευταία θητεία του Φιντέλ Κάστρο το 1976. Ο πρόεδρος Μιγκέλ Ντίας-Κανέλ υπέβαλε επίσημα την υποψηφιότητα του Μαρέρο για τη θέση του Πρωθυπουργού, και η υποψηφιότητά του εγκρίθηκε ομόφωνα από 594 βουλευτές της Εθνοσυνέλευσης της Λαϊκής Εξουσίας.

Λίγο μετά τον διορισμό του, προκλήθηκε διαμάχη λόγω του πολυτελούς τρόπου ζωής του γιου του, ο οποίος αντιτίθεται στις συνθήκες διαβίωσης του μέσου Κουβανού.

Η θητεία του Πρωθυπουργού υπό το νέο κουβανικό Σύνταγμα έχει οριστεί στα πέντε έτη. Τέσσερα χρόνια αργότερα, επανεξελέγη επίσης στην Εθνοσυνέλευση της Λαϊκής Εξουσίας. Στην πρώτη σύνοδο, την άνοιξη του 2023, επανεξελέγη ως επικεφαλής της κυβέρνησης της Κούβας.

## Σημειώσεις

## Παραπομπές

## Εξωτερικοί σύνδεσμοι
* 

Κατηγορία:Κουβανοί πολιτικοί
Κατηγορία:Ηγέτες εν ενεργεία
Σήραγγα Όθρυος (οδική)

μικρογραφία|Η Σήραγγα Όθρυος
Η **Σήραγγα Όθρυος** είναι μία δίδυμα οδική σήραγγα στον Αυτοκινητόδρομο 3. Έχει μήκος 3km  και είναι η μεγαλύτερη σήρηγγα του άξονα. Βρίσκεται κοντά στα Στίρφακα.

Η κατασκευή της άρχισε το 2008, διανοίχθηκε το 2021 και δόθηκε στην κυκλοφορία στις 23 Απριλίου 2024 .

Όπως και με την ομώνυμη σιδηροδρομική σήραγγα, η κατασκευή της ήταν ιδιαίτερα προβληματική λόγω του δύσκολου υπεδάφους .

## Ιστορικό
Η κατασκευή του Αυτοκινητόδρομου 3 ξεκίνησε το 2008 με στόχο ολοκλήρωσης του το 2012. Όμως το 2011 λόγω οικονομικής κρίσης, το έργο σταμάτησε. Μέχρι τότε, είχαν διανοιχθεί 500 μέτρα από κάθε άκρο .

Το 2019, ξεκίνησε η κατασκευή του νότιου τμήματος μαζί με την κατασκευή της Σήραγγας Δρίσκου . Το 2021 διανοίχθηκε η σήραγγα εξ ολοκλήρου . Όμως καθυστέρησε η παράδοση του στην κυκλοφορία λόγω προβλημάτων στην κατασκεύη του άξονα . Τελικά δόθηκε στην κυκλοφορία στις 23 Απριλίου 2024.

## Παραπομπές


Κατηγορία:Τοποθεσίες της Ελληνικής Μυθολογίας
Κατηγορία:Γεωγραφικοί σχηματισμοί της Φθιώτιδας
Κατηγορία:Βουνά της Στερεάς Ελλάδας
Βλάντιμιρ Χυτ

Ο **Βλάντιμιρ Χυτ** (εσθον. *Vladimir Hütt*, 18 Απριλίου 1936 – 4 Ιουνίου 1997) ήταν Εσθονός φιλόσοφος. Γεννήθηκε στο τότε Λένινγκραντ και εγκαταστάσθηκε στην Εσθονία μετά την προσάρτηση της Εσθονίας από την ΕΣΣΔ. Σπούδασε φυσική, οπότε ασχολήθηκε κυρίως με τη φιλοσοφία της φυσικής, την επιστημονική κοσμοθεωρία και τη θεωρία της συνειδήσεως. Τα έργα του ακολούθησαν τη μαρξιστική γραμμή σκέψεως που ήταν επίσημη στην ΕΣΣΔ. Τα περισσότερα από τα έργα του Χυτ δημοσιεύθηκαν στη ρωσική γλώσσα. Το 1979 ο Χυτ δημοσίευσε μια μονογραφική επισκόπηση με τίτλο *Φιλοσοφικά προβλήματα της φυσικής στη σοβιετική Εσθονία σε 30 χρόνια, 1948-1978*, όπου ανέπτυξε τις φιλοσοφικές του ιδέες σχετικά με τη συμπληρωματικότητα και την αντικειμενικότητα στη φυσική γνώση. Κατά τη δεκαετία του 1980 εργάστηκε στο Κρατικό Πολυτεχνείο Ομπνινσκ για τη Μηχανική Πυρηνικής Ενέργειας ως επικεφαλής της έδρας των κοινωνικών επιστημών και φιλοσοφίας. Κατά τη διάρκεια της εποχής της Περεστρόικα, παρέμεινε αφοσιωμένος κομμουνιστής, υποστηρίζοντας το φιλοσοβιετικό «Διακίνημα» μετά την ίδρυσή του στα τέλη της δεκαετίας του 1980.

## Μερικές δημοσιεύσεις
* *Filosofskie voprosy fiziki v sovetskoj Estonii za 30 let (1948-1978)*, εκδ. AN ESSR, 1979 (= «*Φιλοσοφικά προβλήματα της φυσικής στη σοβιετική Εσθονία σε 30 χρόνια, 1948–1978»)
* *Abiks õpetajale-propagandistile'' (= «Οδηγός προπαγάνδας του δασκάλου»), Eesti NSV Õpetajate Täiendusinstituut, έκδ. Eesti NSV Haridusministeerium, 1984
* Рецепция философии М. Хайдеггера в Эстонии : проблемно-аналитический обзор, εκδ. ИНИОН, Μόσχα 1991 (= «Επί της υποδοχής της φιλοσοφίας του Μάρτιν Χάιντεγκερ στην Εσθονία»)

## Παραπομπές


Κατηγορία:Φιλόσοφοι του 20ού αιώνα
Κατηγορία:Υλιστές
Κατηγορία:Φιλόσοφοι της επιστήμης
Κατηγορία:Εσθονοί κομμουνιστές
Οικογένεια Κλοτς (κατασκευαστές βιολιών)

μικρογραφία|Ένα βιολί που κατασκεύασε ο Γιόζεφ Κλοτς στη Γερμανία το 1794
[μικρογραφία|Μνημείο για τον Ματίας Κλοτς στο Μίτενβαλντ, μπροστά από την εκκλησία των Αγίων Πέτρου και Παύλου στο Μίτενβαλντ της [Βαυαρία|Βαυαρίας]]
Η **οικογένεια Κλοτς** () είναι οικογένεια κατασκευαστών βιολιών. Η παράδωση ξεκίνησε από τον Ματτίας Κλοτς (1656-1743) και μέλη της οικογένειας κατασκευάζουν βιολιά στο Μίτενβαλντ της Βαυαρίας από τα μέσα του 17ου αιώνα εώς σήμερα. 

Το 1858, ο βασιλιάς Μαξιμιλιανός Β΄ της Βαυαρίας ίδρυσε το Σχολείο Κατασκευής Βιολιών Μίτενβαλντ () ως  (σήμερα - Κρατική Τεχνική Σχολή Κατασκευής Μουσικών Οργάνων Μίτενβαλντ), με σκοπό τη διατήρηση και ενίσχυση της τοπικής παράδοσης της οργανοποιίας απέναντι στην ταχέως αναπτυσσόμενη εκβιομηχάνιση. Η ίδρυση της σχολής σηματοδότησε την επίσημη αναγνώριση του Μίτενβαλντ ως σημαντικού κέντρου κατασκευής μουσικών οργάνων. Τα πρώτα μέλη του διδακτικού προσωπικού προέρχονταν από την οικογένεια Κλοτς, η οποία είχε ήδη διαμορφώσει ισχυρή τοπική παράδοση στο αντικείμενο. Η σχολή συνεχίζει να λειτουργεί μέχρι σήμερα, προσφέροντας εκπαίδευση στην κατασκευή εγχόρδων και άλλων μουσικών οργάνων.

Λεξικά για κατασκευαστές βιολιών αναφέρουν περισσότερους από 25 τεχνίτες που φέρουν το επώνυμο Κλοτς.

Τυπικές ετικέτες:

* 
* 
* *Mathias Kloz Lautenmacher. A label of the family in Mittenwalt Anno 1725.*  Ματίας Κλοτς, κατασκευαστής λαούτων. Ετικέτα της οικογένειας στο Μίτενβαλντ, έτος 1725

Τα όργανα κατασκευής του Σεμπάστιαν Κλοτς (1696-1768) φαίνεται να είναι τα πιο θαυμαζόμενα μεταξύ της πληθώρας των παραδειγμάτων που υπάρχουν από την οικογένειά του.

Τυπικές ετικέτες:

* 
* 
* 

μικρογραφία|370x370εσ|Γενεολογικό δέντρο της Οικογένειας Κλοτς
καθόλου|μικρογραφία|«Γενεαλογικό δέντρο» των ετικετών των οργανοποιών της οικογένειας Κλοτς

## Παραπομπές


Κατηγορία:Γερμανοί τεχνίτες
Κατηγορία:Οργανοποιοί
Ναός του Αγίου Νικολάου (Μοσχόπολη)

**Ναός του Αγίου Νικολάου** (, βλάχικα: *Biserica Sãmtu Nicola*) είναι ορθόδοξος ναός στην Μοσχόπολη της Αλβανίας. Η ανέγερσή του χρονολογείται στο 1721.
μικρογραφία|Τοιχογραφίες στον ναό από τον Αλβανό αγιογράφο Δαβίδ Σελένιτσα
Από το 1948 έχει ανακηρυχθεί Μνημείο Πολιτιστικής Κληρονομιάς της Αλβανίας.

## Ιστορία και αρχιτεκτονική
αριστερά|μικρογραφία|Διακοσμημένος εξωνάρθηκας του Ναού του Αγίου Νικολάου
Ο ναός έχει μορφή βασιλικής και αποτελείται από έναν κεντρικό ναό με θόλο, έναν νάρθηκα και μια στοά (πεζουλάρι). Οι τοιχογραφίες στο εσωτερικό του ναού φιλοτεχνήθηκαν από τον Δαβίδ Σελένιτσα και τους συνεργάτες του, Κωνσταντίν και Χρίστο. Η τέχνη τους ξεχωρίζει για τον ρεαλισμό και το βαθύ θεολογικό περιεχόμενο, όπως φαίνεται στο πορτρέτο του δωρητή που αναγράφει ότι οι τοιχογραφίες ολοκληρώθηκαν το 1726 — στοιχείο που επιβεβαιώθηκε και από αρχαιολογική αποστολή το 1953.  Το 1750, οι Αδελφοί Ζωγράφοι διακόσμησαν το αίθριο.

## Εξωτερικοί σύνδεσμοι

* Εικόνες από την εκκλησία

## Παραπομπές


Κατηγορία:Ανατολικές Ορθόδοξες εκκλησίες στην Αλβανία
Κατηγορία:Πολιτισμικά Μνημεία της Αλβανίας
Μοσχοπολη
Κατηγορία:Μοσχόπολη
Θάριντ

μικρογραφία|Θάριντ σε ξηρή μορφή, με αρνί.
μικρογραφία|Θάριντ σε υγρή μορφή, με αρνί.
Το **θάριντ** (αραβικά: ثريد λατινοποιημένα: tharid) είναι ένα μαγειρικό παρασκεύασμα με τη μορφή σούπας που περιέχει ψίχουλα ψωμιού που συνοδεύονται από διάφορα και ποικίλα συστατικά. Το θρυμματισμένο ψωμί συνήθως συνοδεύεται από μαγειρευτά κρέατα, λαχανικά ή όσπρια. Η εκδοχή αυτής της σούπας που παρασκευάζεται με αρνίσιο κρέας έχει τη φήμη ότι ήταν το αγαπημένο πιάτο του προφήτη Μωάμεθ, και αναφέρεται σε ένα χαντίθ. Σύμφωνα με τη μουσουλμανική παράδοση, είναι το πρώτο πιάτο που δοκιμάζεται μετά τη νηστεία του Ραμαζανιού. Ένας από τους μεσαιωνικούς συγγραφείς, ο Ιμπν Καΐμ Αλ-Τζαουζίγια, το αναφέρει στο έργο του με τίτλο «Η ιατρική του προφήτη».

## Έννοια
Οι παρασκευές του θάριντ είναι διαφορετικές σε όλο τον ισλαμικό κόσμο. Το κοινό χαρακτηριστικό, ωστόσο, στις διάφορες παρασκευές είναι η προσθήκη ψίχουλων ψωμιού, κάτι το οποίο ισχύει από τον Μεσαίωνα. Υπάρχουν δύο εκδοχές αυτής της παρασκευής. Η υγρή εκδοχή αποτελείται από μια σούπα φτιαγμένη με ψίχουλα ψωμιού που προστίθενται σε ένα λιπαρό ζωμό κρέατος. Το ψωμί που χρησιμοποιείται στην παρασκευή της περσικής θάριντ είναι το λαβάς, και αναφέρεται μερικές φορές ως μείγμα ψίχουλων ψωμιού και γάλακτος. Η ξηρή εκδοχή αυτής της παρασκευής περιλαμβάνει το σερβίρισμα με κομμάτια αρνιού ή κοτόπουλου, καθώς και λαχανικά ή όσπρια (συνήθως φακές ή ρεβίθια). Συχνά περιλαμβάνονται διάφορα τυριά κατά το σερβίρισμα.

## Δείτε επίσης

* Κάακ
* Φαλάφελ
* Μπαμπά γκανούς
* Φουλ μενταμές
* Λαβάς

## Παραπομπές


Κατηγορία:Αραβική κουζίνα
Μάρκος Κούμαρης

Ο **Μάρκος Κούμαρης** (Αθήνα, 2 Οκτωβρίου 1970) είναι Έλληνας τραγουδιστής, τραγουδοποιός και κιθαρίστας, ιδρυτικό και βασικό μέλος του μουσικού συγκροτήματος Locomondo.

## Βιογραφία
Γεννήθηκε και μεγάλωσε στην Αθήνα, στους Αμπελόκηπους, και από νεαρτή ηλικία ταξίδευε συχνά με τους γονείς του. Από τις μουσικές που άκουγε η αδελφή του (Ντέιβιντ Μπάουι, Μπρους Σπρίνγκστιν, Queen, Cure και άλλα), γνώρισε και τη ρέγκε. Ο ίδιος άρχισε να παίζει πιάνο κι αργότερα άρχισε την κιθάρα. 

Αργότερα έφυγε για τη Γερμανία όπου σπούδασε στο τμήμα Βιολογίας στο Πανεπιστήμιο του Φράιμπουργκ. Γύρισε στην Ελλάδα το 1999 για την στρατιωτική του θητεία, στο Ναυτικό, όπου και γνώρισε κάποια μελλοντικά μέλη των Locomondo όπως τον Γιάννη Βαρνάβα που ιδρύσανε μαζί το συγκρότημα. Αργότερα ακολούθησαν μέλη όπως ο Σταμάτης Γούλας, ο Σπύρος Μπεσδέκης κι ο Στράτος Σούντρης. Αρχικά, αρχίσαν να πειραματίζονται με ρέγκε και ελληνικό στίχο, ένας συνδυασμός που ακόμη και σήμερα, είναι σπάνιος.

Αγαπημένος του ρέγκε μουσικός είναι ο Μπομπ Μάρλεϊ και οι αγαπημένοι του ρεμπέτες είναι ο Μάρκος Βαμβακάρης, ο Βασίλης Τσιτσάνης και ο Γιάννης Παπαϊωάννου. Ο ίδιος έχει πει ότι η ρέγκε έχει πολλές ομοιότητες με το ρεμπέτικο*.* 

### Ίδρυση των  Locomondo

Το καλοκαίρι του 2003 ιδρύθηκαν οι Locomondo με τα ίδια σχεδόν μέλη και το 2004 κυκλοφόρησε ο πρώτος τους δίσκος, *Ένας Τρελός Κόσμος*. Το 2005 έγιναν το πρώτο ελληνικό συγκρότημα που ηχογράφησε δίσκο στη Τζαμάικα, στον οποίο συνεργάστηκαν με τον τρομπονίστα του Μπομπ Μάρλεϊ, Βιν Γκόρντον. Αργότερα, δοκίμασαν και άλλα είδη μουσικής όπως η σκα, η λάτιν και το 2007 κυκλοφόρησαν τον δίσκο *Me Wanna Dance* που για πρώτη φορά παντρεύουν την ρέγκε και τον σύγχρονο ήχο με την παραδοσιακή μουσική, καθώς πειραματίστηκαν με όργανα όπως το σαντούρι, το παραδοσιακό βιολί και τη γκάιντα. Την ίδια χρονιά, έγινε η πρώτη περιοδεία του συγκροτήματος σε πολλές πόλεις της Ελλάδας. Το 2011 απονεμήθηκε ο μοναδικός χρυσός τους δίσκος του για το διπλό *Live!* που κυκλοφόρησε το 2009. Το συγκρότημα συνεχίζει τη δισκογραφία και την παρουσία του σε ζωντανές εμφανίσεις, μέχρι και σήμερα. 

Ο Κούμαρης έχει συνεργαστεί με πολλούς καλλιτέχνες ως σόλο καλλιτέχνης και με τους Locomondo όπως ο Λεωνίδας Μπαλάφας, η Ρένα Μόρφη, η Μαρίνα Σάττι, ο Μάνου Τσάο, ο Νίκος Πορτοκάλογλου, η Πέννυ Μπαλτατζή, ο Τονίνο Καροτόνε, η Ανδριάνα Μπάμπαλη, ο Γιάννης Γιοκαρίνης, η Amparo Sánchez, η Μιρέλα Πάχου και άλλοι. 

## Παραπομπές


Κατηγορία:Έλληνες τραγουδιστές
Θεοφάνης Κουντούρης

**Ο Θεοφάνης Κουντούρης** (γενν. 1 Νοεμβρίου 1982) είναι Έλληνας ναυτικός και εξερευνητής. Έχει οργανώσει και πραγματοποιήσει αποστολές πεζοπορίας μεγάλων αποστάσεων σε απομονωμένα και απαιτητικά περιβάλλοντα, οι οποίες έχουν καλυφθεί από ελληνικά μέσα ενημέρωσης. 

## Ναυτική σταδιοδρομία
Υπηρέτησε επί σειρά ετών στο εμπορικό ναυτικό ως αξιωματικός, φτάνοντας στον βαθμό του Πλοιάρχου Α΄. Από το 2022 δραστηριοποιείται στον τομέα της ναυτικής εκπαίδευσης, συμμετέχοντας σε εκπαιδευτικές δραστηριότητες και προγράμματα κατάρτισης στον χώρο της ναυτιλίας. 

## Αποστολές πεδίου και εξερεύνηση
Το 2025 οργάνωσε και πραγματοποίησε αποστολή πεζοπορίας 100 χιλιομέτρων στην έρημο Σαχάρα η οποία καλύφθηκε από ελληνικά μέσα ενημέρωσης.

Έχει επίσης ολοκληρώσει αποστολές μεγάλων αποστάσεων σε απαιτητικά περιβάλλοντα του εξωτερικού, μεταξύ των οποίων η διαδρομή των 900 χιλιομέτρων του '''Camino de Santiago''' στην Ισπανία και η ανάβαση στο '''Everest Base Camp'''  (5.364 μέτρα) στο Νεπάλ.

## Παρουσία στα μέσα ενημέρωσης
Έχει εμφανιστεί σε τηλεοπτικά μέσα ενημέρωσης παρουσιάζοντας εμπειρίες από αποστολές πεδίου και δραστηριότητες μεγάλων αποστάσεων.

## Δημιουργική δραστηριότητα
Παράλληλα, δραστηριοποιείται στη φωτογραφία και τη συγγραφή, δημοσιεύοντας υλικό και αφηγήσεις βασισμένες σε ταξίδια και δραστηριότητες πεδίου μέσω προσωπικού ιστότοπου.

## Παραπομπές

## Εξωτερικοί σύνδεσμοι

###### [https://theokountouris.com/ Theofanis Kountouris]

Κατηγορία:Έλληνες ναυτικοί
Κατηγορία:Έλληνες εξερευνητές
Γεσενίτσε

Η **Γεσενίτσε** (σλοβενικά: Jesenice, γερμανικά: Aßling) είναι η δέκατη μεγαλύτερη πόλη της Σλοβενίας, και βρίσκεται στην παραδοσιακή επαρχία της Άνω Καρνιόλας. Αποτελεί την έδρα του Δήμου Γεσενίτσε και εκτείνεται κατά μήκος της νότιας πλευράς των Καραβάνκ, κοντά στα σύνορα της Σλοβενίας με την Αυστρία στα βόρεια.

Η πόλη είναι ευρέως γνωστή ως βιομηχανικό και μεταλλευτικό κέντρο, με την σιδηρουργία και τη μεταλλουργία να διαδραματίζουν καθοριστικό ρόλο στην ιστορική της ανάπτυξη. Οι βιομηχανικές εγκαταστάσεις της Γεσενίτσε χρονολογούνται από τον 14ο αιώνα, ενώ κατά τον 19ο και 20ό αιώνα αποτέλεσε ένα από τα σημαντικότερα κέντρα της βαριάς βιομηχανίας στη Σλοβενία. Εκτός από τη βιομηχανία, η Γεσενίτσε διαθέτει επίσης σιδηροδρομικό σταθμό, μουσεία, καθώς και πολιτιστικά και αθλητικά ιδρύματα, ενώ περιβάλλεται από εντυπωσιακά αλπικά τοπία που την καθιστούν ελκυστική και για τον τουρισμό.

## Παρεπομπές


## Εξωτερικοί σύνδεσμοι
* 

Κατηγορία:Πόλεις της Σλοβενίας
Μπόβετς

Το **Μπόβετς** (σλοβενικά: Bovec, ιταλικά: Plezzo, γερμανικά: Flitsch, φριουλανικά: Plèz) είναι πόλη στην παράκτια περιοχή στη βορειοδυτική Σλοβενία, κοντά στα σύνορα με την Ιταλία. Είναι ο κεντρικός οικισμός του Δήμου Μπόβετς.

## Ονομασία
Το Μπόβετς μαρτυρείται σε γραπτές πηγές ήδη από το 1070 ως *Πλήκιον* και *Πλήτιον* (και ως *Βλίτσεζ* κατά την περίοδο 1181–96, *Πλέζιο* το 1257 και *Πλετς* το 1377). Κατά τον 12ο και 13ο αιώνα, το όνομα αναφερόταν όχι μόνο στον ίδιο τον οικισμό, αλλά και στην ευρύτερη περιοχή του άνω Αισοντίου, συμπεριλαμβανομένης της κοιλάδας Τρέντα. Το σλοβενικό όνομα προέρχεται από τη σλαβική μορφή *blьcь, η οποία όμως έχει προσλαβική προέλευση.

Τα φριουλανικά και τα γερμανικά ονόματα δείχνουν ότι το τοπωνύμιο ίσως προέρχεται από το **Πλήτιον*, που ενδεχομένως σχετίζεται με το ορωνύμιο *Φλιγάδια* ή *Φλιγαδία* που αναφέρει ο αρχαίος Έλληνας γεωγράφος Στράβων ή με το τοπωνύμιο *Φλυγάδες*. Λιγότερη πιθανή εκδοχή περιλαμβάνει σύνδεση με το αρχαίο τοπωνύμιο *Αμπλήτιον*. Στην τοπική διάλεκτο, ο οικισμός είναι γνωστός ως *Μπετς*.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Σλοβενίας
Ιωάννης Α΄ του Ωμάλ

Ο **Ιωάννης Α΄**, γαλλ.: *Jean I de Ponthieu, comte d'Aumale* (απεβ. στις 11 Ιουλίου 1302 στο Κόρτραϊκ, κομητεία της Φλάνδρας, βασίλειο της Γαλλίας) ήταν κόμης του Ωμάλ.

Ήταν γιος του Φερδινάνδου Β΄ κόμη του Ομάλ, και της Λάουρας του Μονφόρ. 

Μετά το τέλος τού πατέρα του το 1260, έγινε συγκυβερνήτης στην κομητεία του Ωμάλ με τη γιαγιά του Ιωάννα ντε Ποντιέ. Εξουσίασαν μαζί μέχρι το τέλος της το 1279.

Ο Ιωάννης νυμφεύτηκε την Ίδα του Μελάν,  και απέκτησε έναν γιο, τον Ιωάννη Β΄ (1293–1343), ο οποίος τον διαδέχθηκε.

Ο Ιωάννης Α΄ πολέμησε ως ιππότης στον γαλλικό στρατό εναντίον των Φλαμανδών στη μάχη των Χρυσών Σπιρουνιών στις 11 Ιουλίου 1302 κοντά στο Κόρτραϊκ, και ήταν ένας από τους πολλούς ευγενείς που σκοτώθηκαν στη μάχη.  

## Σημειώσεις

## Αναφορές

## Πηγές
* 
* 
* 

Κατηγορία:Γάλλοι ευγενείς
Μαργαρίτα του Σουασόν

Η **Μαργαρίτα**, γαλλ.: *Marguerite de Nesle de Soissons* (απεβ. π. το 1350) από τον Οίκο του Νεσλ, ήταν κόμισσα του Σουασόν την περίοδο 1305-1344. Ήταν η μοναχοκόρη του Ούγου κόμη του Σουασόν, και της Ιωάννας του Αρζί. Το 1306 διαδέχθηκε τον πατέρα της ως κόμισσα του Σουασόν.

Η Μαργαρίτα ήταν παντρεμένη με τον Ιωάννη των Αβέν, κύριο του Μπωμόν, γιο του Ιωάννη Β΄ κόμη της Ολλανδίας. Η Μαργαρίτα και ο Ιωάννης απέκτησαν πέντε παιδιά:
* Ιωάννα (1323–1350), παντρεύτηκε πρώτα τον Λουδοβίκο Β΄ των Σατιγιόν κόμη του Μπλουά, (απέκτησε τρεις γιούς) και μετά παντρεύτηκε τον Γουλιέλμο Α΄ των Νταμπιέρ μαρκήσιο του Ναμύρ (χωρίς απογόνους).
* Ιωάννης, κανόνας (i.e. μέλος του συλλόγου του καθεδρικού) του Καμπραί.
* Γουλιέλμος, κανόνας του Καμπραί, του Μπωβαί και του Λε Μαν.
* Αμαλρίκ, κανόνας του Καμπραί, του Ντολ και του Τουρ.
* Ρενού, κανόνας του Καμπραί.

Μετά τον γάμο τους, ο Ιωάννης έγινε κόμης του Σουασόν, *συζυγικώ δικαιώματι* (jure uxoris).

## Πηγές
* Dormay, C., *Histoire de la ville de Soissons et de ses rois, ducs, comtes et gouverneurs*, Soissons, 1664 (διαθέσιμο στα Βιβλία Google )

## Παραπομπές

Κατηγορία:Κόμητες του Σουασόν
Ούγος του Σουασόν

Ο **Ούγος του Νεσλ**, γαλλ.: *Hugh de Nesle de Soisson* (απεβ. μετά τον Οκτώβριο του 1305) από τον Οίκο του Νελ, ήταν γιος τού Ιωάννη Δ΄ κόμη του Σουασόν, και τής συζύγου του Μαργαρίτας τού Ρουμινύ. Ο Ούγος έγινε κόμης μετά το τέλος τού αδελφού του Ιωάννη Ε΄ κόμη του Σουασόν το 1304.

Ο Ούγος νυμφεύτηκε την Ιωάννα του Αρζί (Jeanne d' Argies), κόρη του Ρενώ Β΄ κυρίου του Αρζί & Κατώ (Catheux) και της Aγνής ντε Μπρυγιέρ.

Ο Ούγος και η Ιωάννα απέκτησαν ένα παιδί:
* Μαργαρίτα κόμισσα του Σουασόν, παντρεύτηκε τον Ιωάννη των Αβέν κύριο του Μπωμόν.

Μετά το τέλος του, η χήρα τού Ούγου, Ιωάννα του Αρζί, παντρεύτηκε τον Ιωάννη του Κλερμόν, βαρόνο του Σαρολέ, γιο του Ροβέρτου κόμη του Κλερμόν, και εγγονό του Λουδοβίκου Θ΄ της Γαλλίας. Τον Ούγο διαδέχθηκε στην εξουσία τής κομητείας, η κόρη του Μαργαρίτα.

## Πηγές
Dormay, C., *Histoire de la ville de Soissons et de ses rois, ducs, comtes et gouverneurs*, Soissons, 1664 (διαθέσιμο στα Βιβλία Google)

Κατηγορία:Κόμητες του Σουασόν
Κατηγορία:Οίκος του Νελ
Ιωάννης Δ΄ του Σουασόν

Ο **Ιωάννης Δ΄**, γαλλ.: *Jean IV de Nesle de Soissons* (απεβ. πριν από τον Μάιο του 1302) από τον Οίκο του Νελ, ήταν γιος του Ιωάννη Γ΄ κόμη του Σουασόν και της Μαργαρίτας των Μονφόρ-λ'Αμωρί, κόρης του Αμωρύ ΣΤ΄ κόμη του Μονφόρ. Έγινε κόμης του Σουασόν, κληρονόμος μετά το τέλος τού πατέρα του το 1286.

Ο Ιωάννης νυμφεύτηκε τη Μαργαρίτα του Ρουμινύ, κόρη του Ούγου Β΄ του Ρουμινύ και τής συζύγου του Φιλίππης. Ο Ιωάννης Δ΄ και η Μαργαρίτα απέκτησαν τέκνα:
* Ιωάννης Ε΄, κόμης του Σουασόν.
* Ούγος, κόμης του Σουασόν.

Μετά το τέλος τού Ιωάννη Δ΄ το 1302, έγινε πρώτα κόμης ο ομώνυμος γιος του, και μετά ο Ούγος.

## Πηγές
Dormay, C., *Histoire de la ville de Soissons et de ses rois, ducs, comtes et gouverneurs*, Soissons, 1664 (διαθέσιμο στα Βιβλία Google)

Κατηγορία:Κόμητες του Σουασόν
Κατηγορία:Οίκος του Νελ
Ιωάννης Ε΄ του Σουασόν

Ο **Ιωάννης Ε΄**, γαλλ.: *Jean V de Nesle, comte de Soisson* (21 Μαρτίου 1281 - 1304) ήταν κόμης του Σουασόν.

## Βιογραφία
Ήταν γιος του Ιωάννη Δ΄ κόμη του Σουασόν, και της Μαργαρίτας του Ρυμινύ. Ο Ιωάννης Ε΄ κληρονόμησε την κομητεία του Σουασόν από τον πατέρα του το 1302. Τίποτε δεν είναι γνωστό για τη σύντομη διακυβέρνησή του στην κομητεία. Δεν νυμφεύτηκε, και απεβίωσε χωρίς κληρονόμους. Μετά το τέλος του, ο αδελφός του Ούγος έγινε κόμης του Σουασόν.

## Πηγές
* Dormay, C., *Histoire de la ville de Soissons et de ses rois, ducs, comtes et gouverneurs*, Soissons, 1664 (διαθέσιμο στα Βιβλία Google)

Κατηγορία:Κόμητες του Σουασόν
Δημοκρατικό Εθνικό Κίνημα

Το **Δημοκρατικό Εθνικό Κίνημα** (**Δ.Ε.Κ.**) είναι συντηρητικό πολιτικό κόμμα στην Κύπρο, με ιδρυτή και πρόεδρο τον Ανδρέα Θεμιστοκλέους.

Το κόμμα ιδρύθηκε το 2024. Εγκρίθηκε η εγγραφή του από τον Έφορο Κομμάτων στις 23 Μαΐου 2025. Σύμφωνα με τον πρόεδρό του, το Δ.Ε.Κ. είναι πολυσυλλεκτικό και απευθύνεται σε όσους «αυτοπροσδιορίζονται ως Έλληνες»

## Ιδεολογία
Το Δ.Ε.Κ. αντιτίθεται στη Διζωνική Δικοινοτική Ομοσπονδία και στηρίζει την πλήρη απελευθέρωση των κατεχομένων. Επιδιώκει:
* Διαφύλαξη του κυπριακού ελληνισμού
* Διαφύλαξη του ελληνικού δημόσιου σχολείου και της ελληνικής Παιδείας στην Κύπρο
* Εναντίωση σε μέτρα που περιγράφονται ως «woke κουλτούρα», όπως ο γάμος ομόφυλων ζευγαριών και η τεκνοθεσία από αυτά, καθώς και το μάθημα της σεξουαλικής διαπαιδαγώγησης.
* Την κοινωνική δικαιοσύνη.
* Την ενίσχυση του πρωτογενή τομέα με έμφαση στην ύπαιθρο και τις ορεινές κοινότητες.
* Φορολογικές ελαφρύνσεις της μεσαίας τάξης και των χαμηλών εισοδηματικών στρωμάτων.
* Την ενίσχυση της άμυνας και την αναβάθμιση της σχέσης με τις Ηνωμένες Πολιτείες Αμερικής, καθώς και συμμαχίες με χώρες της περιοχής.

## Παραπομπές


Κατηγορία:Κυπριακά πολιτικά κόμματα
Ιωάννης Γ΄ του Σουασόν

δεξιά|μικρογραφία| Η κομητεία του Σουασόν.

Ο **Ιωάννης Γ΄**, γαλλ.: *Jean III de Nesle de Soisson de Chimay* (απεβ. πριν από τις 8 Οκτωβρίου 1286) από τον Οίκο του Νελ, ήταν γιος του Ιωάννη Β΄ κόμη του Σουασόν,  και της Μαρίας ντε Σιμαί. Έγινε κόμης του Σουασόν και κύριος του Σιμαί. Ο Ιωάννης Γ΄ κληρονόμησε την κομητεία του Σουασόν μετά το τέλος τού πατέρα του το 1272.

Ο Ιωάννης νυμφεύτηκε τη Μαργαρίτα των Μονφόρ-λ'Αμωρί, κόρη του Αμωρύ ΣΤ΄ κόμη του Μονφόρ, και τής συζύγου του Βεατρίκης του Βιενουά.  Ο Ιωάννης Γ΄ και η Μαργαρίτα είχαν τέκνα:
* Mαρία (απεβ. μετά το 1272), παντρεύτηκε τον Γκυ του Σαιν-Ρεμύ .
* Ιωάννης Δ΄, κόμης του Σουασόν .
* μία κόρη, παντρεύτηκε τον Eστάς/Ευστάθιο Δ΄ ντε Κονφλάν, κύριο του Μαρέιγ, γιο του Eστάς/Ευστάθιου Γ΄ ντε Κονφλάν.
* Ραλφ/Ραούλ (σκοτώθηκε στη μάχη του Κουρτραί, 11 Ιουλίου 1302) 
* Ωσιέ.
* Υγκ/Ούγος, απεβ. το 1306 

## Αναφορές

## Πηγές
* 
* 
* 
* Dormay, C., *Histoire de la ville de Soissons et de ses rois, ducs, comtes et gouverneurs*, Soissons, 1664 (available on Google Books)

Κατηγορία:Κόμητες του Σουασόν
Κατηγορία:Οίκος του Νελ
Σαρμ (Ωτ-Μαρν)

Το **Σαρμ** (, ) είναι γαλλική κοινότητα στο νομό της Ωτ-Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωτ-Μαρν
Άννα Τασσοπούλου

Η Άννα Τασσοπούλου, (17 Φεβρουαρίου 1915, Πάτρα - 28 Φεβρουαρίου 2007, Κολωνία) ήταν Ελληνίδα, σοπράνο, τραγουδίστρια της όπερας με διεθνή καριέρα. Στην Γερμανία ήταν γνωστή με το προσωνύμιο "Ντίβα".

## Βιογραφία
Γεννήθηκε στην Πάτρα, ο πατέρας της Αναστάσιος ήταν ανθυπολοχαγός πεσών της Μάχης του Κιλκίς - Λαχανά κι είχε άλλα έξι αδέλφια. Ήταν παντρεμένη με τον Βάλτερ Μάυ, ενώ είχε έναν γιο τον Γιάννη με τον βαρύτονο Θάνο Μπούρλο.

Μετά τον θάνατο του πατέρα της η οικογένεια μετακόμισε στην Αθήνα όπου σπούδασε στο Εθνικό ωδείο και συνέχισε τις σπουδές της στο Βερολίνο παίρνοντας υποτροφία.

## Καριέρα
Εμφανίστηκε σε όπερα πρώτη φορά το 1933 στο θέατρο Κυβέλης και στην όπερα "η μάρτυς". Στην Γερμανία έκανε το ντεμπούτο της το 1936 στη γερμανική όπερα του Βερολίνου ως "Μαντάμα Μπατερφλάι". Έμεινε εκεί μέχρι το 1944 και συμμετείχε στην Όπερα Μπρεσλάου από το 1940 έως το 1943. Έπειτα εμφανίστηκε το 1948 στη Ρώμη, μετά στην Αλεξάνδρεια και στην Αθήνα στο Φεστιβάλ Αθηνών και στο Ηρώδειο, το 1949 στην κρατική όπερα του Μονάχου, το 1950 στην κρατική όπερα της Βιέννης και του Ντύσσελντορφ.

Πέθανε το 2007 στην ηλικία των 92 ετών και τάφηκε μαζί με τον σύζυγό της στο Νεκροταφείο Μαλάτεν.

## Παραπομπές


Κατηγορία:Ελληνίδες υψίφωνοι
ΟΥΕΦΑ Σούπερ Καπ 2025

Το **ΟΥΕΦΑ Σούπερ Καπ 2025** ήταν η 50η έκδοση του ΟΥΕΦΑ Σούπερ Καπ, ενός ετήσιου ποδοσφαιρικού αγώνα που διοργανώνεται από την ΟΥΕΦΑ και διεξάγεται ανάμεσα στους κατόχους των δύο κορυφαίων διασυλλογικών ευρωπαϊκών διοργανώσεων, του ΟΥΕΦΑ Τσάμπιονς Λιγκ και του ΟΥΕΦΑ Γιουρόπα Λιγκ. Ο αγώνας διεξήχθη στο Στάδιο Φρίουλι, στο Ούντινε της Ιταλίας, στις 13 Αυγούστου 2025. Αναμετρήθηκε η γαλλική Παρί Σεν Ζερμέν, νικήτρια του ΟΥΕΦΑ Τσάμπιονς Λιγκ 2024–25 και η αγγλική ομάδα Τότεναμ Χότσπερ, νικήτρια του ΟΥΕΦΑ Γιουρόπα Λιγκ 2024–25.

Η Παρί Σεν Ζερμέν κέρδισε τον αγώνα με 4–3 στα πέναλτι, έπειτα από ισοπαλία 2–2 στην κανονική διάρκεια, κατακτώντας το πρώτο της ΟΥΕΦΑ Σούπερ Καπ. Με αυτόν τον τρόπο, έγινε η πρώτη γαλλική ομάδα που κατακτά τη διοργάνωση.

Η Ρεάλ Μαδρίτης ήταν η υπερασπιστής του τίτλου. Ωστόσο, δεν μπόρεσε να υπερασπιστεί τον τίτλο της, καθώς αποκλείστηκε από το ΟΥΕΦΑ Τσάμπιονς Λιγκ 2024–25 από την Άρσεναλ στη φάση των προημιτελικών.

## Ομάδες

## Στάδιο

### Επιλογή του οικοδεσπότη
Το Στάδιο Φρίουλι στο Ούντινε της Ιταλίας ορίστηκε ως η έδρα του αγώνα από την Εκτελεστική Επιτροπή της ΟΥΕΦΑ κατά τη διάρκεια της συνεδρίασής της στη Λωζάνη της Ελβετίας, στις 16 Δεκεμβρίου 2024.

## Αγώνας

### Λεπτομέρειες
Ο νικήτρια του Τσάμπιονς Λιγκ θα οριστεί ως «γηπεδούχος» ομάδα για διοικητικούς λόγους.

## Δείτε επίσης

* Τελικός ΟΥΕΦΑ Τσάμπιονς Λιγκ 2025
* Τελικός ΟΥΕΦΑ Κόνφερενς Λιγκ (2025)

## Παραπομπές

## Εξωτερικοί σύνδεσμοι

* 

Κατηγορία:ΟΥΕΦΑ Σούπερ Κύπελλο